ཐེངས་འདིར་གྲོས་ཞིབ་བྱས་ནས་ཁས་བླངས་པའིཡུན་ནན་ཞིང་ཆེན་དངོས་མིན་ཤུལ་བཞག་རིག་རྫས་སྲུང་སྐྱོང་སྲོལ་ཡིགལ་ལེའུ་བདུན་དང་དོན་ཚནཡོད་དེ།དུས་སྐབས་གསར་པའི་དངོས་མིན་ཤུལ་བཞག་རིག་རྫས་སྲུང་སྐྱོང་བྱེད་དུས་མུ་མཐུད་དུ་བྱུང་བའི་གནས་ཚུལ་གསར་པར་དམིགས་པ་དང་།ས་གནས་ཀྱི་ཁྱད་ཆོས་དང་མི་རིགས་ཀྱི་ཁྱད་ཆོས་ཟུང་འབྲེལ་བྱས་པ།སྲུང་སྐྱོང་ལས་ཀའི་དངོས་ཡོད་ལ་གཞིགས་ནས།དངོས་མིན་ཤུལ་བཞག་རིག་རྫས་སྲུང་སྐྱོང་བཅའ་ཁྲིམས་ཀྱི་མིང་དང་།སྲུང་སྐྱོང་གི་ནང་དོན།བྱ་ཐབས་དང་རྩ་དོན།འགན་སྲུང་བྱ་ཐབས།ལས་ཀའི་ཚད་གཞི།ཁྲིམས་ལུགས་ཀྱི་ལས་འགན་སོགས་ལ་གོམ་གང་མདུན་སྤོས་ཀྱིས་གཏན་འབེབས་བྱས་ཡོད།སྲོལ་ཡིགདེས་ཁྱད་ཆོས་སྟོན་པ་དང་གསར་གཏོད་བྱས་པ།སྲིད་གཞུང་གི་སྲུང་སྐྱོང་ལས་འགན་དྲག་ཏུ་གཏོང་བ་དང་།སྲུང་སྐྱོང་གི་ཆེད་གཉེར་དངུལ་རྩ་འཛུགས་པ།དངོས་མིན་ཤུལ་བཞག་རིག་རྫས་ཀྱི་སྲུང་སྐྱོང་འགྲོ་སོང་འགན་སྲུང་བྱེད་པ།སྒྲིག་གཞི་དང་དྲག་དཔུང་གི་འཛུགས་སྐྲུན་ཤུགས་ཆེར་གཏོང་བ།ས་ཁུལ་ཅན་གྱི་སྤྱི་ཡོངས་སྲུང་སྐྱོང་བྱེད་པ།ཡུལ་སྐོར་ལས་རིགས་ཀྱི་ཡོང་འབབ་ཀྱིས་མི་རིགས་སྲོལ་རྒྱུན་རིག་གནས་སྐྱེ་ཁམས་སྲུང་སྐྱོང་ཁུལ་གྱི་འཛུགས་སྐྲུན་ལ་རོགས་སྐྱོར་བྱེད་པ།སྲུང་སྐྱོང་གི་ལས་འགན་སྒྲུབ་མི་ཐུབ་པའི་སྲུང་སྐྱོང་རྣམ་གྲངས་ཀྱི་འགན་འཁྲིའི་ལས་ཁུངས་ཡང་བསྐྱར་གཏན་འཁེལ་བྱེད་པ།དངོས་མིན་ཤུལ་བཞག་རིག་རྫསསློབ་གྲྭར་ཞུགས་པ།རྒྱལ་ཕྱིའི་རྩ་འཛུགས་དང་མི་སྒེར་གྱིསདངོས་མིན་ཤུལ་བཞག་རིག་རྫསལ་བརྟག་དཔྱད་བྱེད་པ་སོགས་ལ་མངོན་གསལ་གྱིས་གཏན་འབེབས་བྱས་པ་རེད།སྲོལ་ཡིགདེར་ཕྱོགས་ཡོངས་དང་།དམིགས་གསལ།ལག་བསྟར་བྱེད་འཐུས་པ་སོགས་ཀྱི་རང་བཞིན་ལྡན་པ་རེད།དངོས་མིན་ཤུལ་བཞག་རིག་རྫས་ཀྱི་སྲུང་སྐྱོང་དང་གོང་འཕེལ།མི་རིགས་རིག་གནས་ཀྱི་སྟོབས་ལྡན་ཞིང་ཆེན་འཛུགས་སྐྲུན་བྱེད་པ།སྤྱི་ཚོགས་རིང་ལུགས་ཀྱི་རིག་གནས་གོང་འཕེལ་ཆེན་མོ་དང་དར་རྒྱས་ཆེན་མོ་ལ་དགེ་མཚན་ཧ་ཅང་ཆེན་པོ་ཡོད་པ་རེད།